حرم امیر المومنین (ع) میں ؛

انڈونیشیا کے وفد کے ہمراہ محفل تلاوت قرآن

حرم امیر المومنین (ع) کے شعبہ دارلقرآن الکریم نے انڈونیشیا کے وفد کے ہمراہ محفل قرآنی کا انعقاد کیا اس وفد کا تعلق حرم امام حسین (ع) کے زیر انتظام انڈونیشا میں قائم حسینیہ سے تھا ۔

خبر کا کوڈ: ۴۲۶۵۸۶

تاریخ: ۲۸ ارديبهشت ۲۰۱۷ - ۱۴:۲۰

رسا نیوز ایجنسی کی رپورٹ کے مطابق حرم امیر المومنین (ع) کے شعبہ دارلقرآن الکریم نے انڈونیشیا کے وفد کے ہمراہ محفل قرآنی کا انعقاد کیا اس وفد کا تعلق حرم امام حسین (ع) کے زیر انتظام انڈونیشا میں قائم حسینیہ سے تھا ۔

موصولہ رپورٹ کے مطابق وفد میں قرآن کریم کے معلمین اور معلمات شامل تھے جنہوں نے انڈونیشیا میں قرآنی مرکز میں خدمات انجام دی تھی۔

اس محفل قرآنی کا انعقاد صحن علوی شریف میں کیا گیا تھا جس میں مقامی قاری قرآن اور دارالقرآن کے طلاب نے بڑی تعداد میں شرکت کی ۔

وفد کے نمائندے نے حرم امیر المومنین (ع) کی انتظامیہ کا خصوصی شکریہ ادا کیا اور ان محافل کو قرآنی ثقافت کے نشر میں اہمیت کا حامل قرار دیا۔

قابل ذکر ہے کہ دارالقرآن الکریم عراق اور دیگر ممالک سے آنے والے قرآنی وفود کے استقبال کے لئے ہمہ وقت تیار رہتا ہے۔/۹۸۹/ف۹۴۰/